Til lykke med dagen

Til lykke med dagen er et teaterstykke skrevet av Jens Bjørneboe og utgitt i 1965.  Skuespillet er basert på handlingen i romanen Den onde hyrde (1960) om en ungdomskriminells møte med norsk fengselsvesen..

Verker inspirert av stykket 
Bjørneboes stykke dannet grunnlaget for en musikal som ble sendt av Fjernsynsteatret i 1986. Musikalen ble beskrevet av instruktør Bjørn Sæter som «en musikalsk crazykomedie om fengselsliv, frihet og selvmord, rock, country & western og salmesang». I musikalversjonen spilte Kim Haugen hovedrollen som unggutten Tonnie, mens Haugens mor Sissel Sellæg spilte moren til Tonnie.

I 1986 sendte NRK også en «radio-rockeversjon» av skuespillet, med musikk av Anne Grete Preus og Halldor Krogh. Høsten 2022 fremførte Tuva Syvertsen noen av sangene i et NRK-program kalt KORK hyller Anne Grete Preus. Blant sangene som Syvertsen fremførte var Preus' tonsetting av diktet «Respekt for loven», som inneholder linjene 'Den som Gud har gitt en kølle vil Han også gi forstand!'

Referanser

Eksterne lenker
Til lykke med dagen (Teksten lagret hos Nasjonalbiblioteket kan leses fra norske IP-adresser)
«Respekt for loven» (Fjernsynsteatret, 1988)
Til lykke med dagen (hele musikalen; Fjernsynsteatret, 1988)
Til lykke med dagen (Jens Bjørneboes teaterstykke i radio-rockeversjon, 1986)

Jens Bjørneboe
Verk fra 1965